b"\n_START_ARTICLE_\n200a Brigada Mixta (Ex\xc3\xa8rcit Popular de la Rep\xc3\xbablica)\n_START_SECTION_\nHistorial\n_START_PARAGRAPH_\nVa ser constitu\xc3\xafda al maig de 1938, en la zona del I Cos d'Ex\xc3\xa8rcit amb comandaments i efectius procedents de la 31a Brigada Mixta, a m\xc3\xa9s de 2 batallons ja veterans de les Brigades Mixtes 27a i 99a. En principi la unitat va rebre la denominaci\xc3\xb3 de \xc2\xab333a Brigada Mixta\xc2\xbb, que despr\xc3\xa9s va canviar a la seva numeraci\xc3\xb3 definitiva. Durant la seva exist\xc3\xa8ncia, el seu \xc3\xbanic cap va ser el Major de mil\xc3\xadcies Germ\xc3\xa1n Paredes Garc\xc3\xada. El mes d'octubre a Brigada es va traslladar a la zona de Torrelodones-Hoyo de Manzanares, on va continuar la instrucci\xc3\xb3. Amb posterioritat quedaria agregada a la 65a Divisi\xc3\xb3. El 7 de novembre va entrar en la primera l\xc3\xadnia de combat del sector delimitat per Caba\xc3\xb1as de Yepes, Yepes, Oca\xc3\xb1a i Huerta de Valderr\xc3\xa1banos._NEWLINE_El 4 de gener de 1939 es trobava a El Escorial en preparaci\xc3\xb3 d'una ofensiva per a intentar trencar les l\xc3\xadnies nacionals en l'\xc3\xa0rea de Brunete-Quijorna, en suport del l'ofensiva republicana a Extremadura que s'anava a produir per aquestes dates. El dia 15 la unitat va entrar en combat en la zona Colmenarejo-Galapagar per\xc3\xb2 el 22 de gener va haver de ser retirada a rereguarda i traslladada a Collado Villalba i Buitrago davant l'elevat n\xc3\xbamero baixes que va sofrir: 514 morts o ferits i 23 desercions. L'atac en aquest sector va resultar un frac\xc3\xa0s absolut i la 200a BM va quedar tan malparada que va romandre situada en la rereguarda durant la resta de la contesa. Finalment, la Brigada quedaria dissolta el 28 de mar\xc3\xa7 de 1939, quan es va produir la rendici\xc3\xb3 de les forces republicanes del Front de Madrid."